One Direction stel parfuum bekend | SARIE
One Direction stel parfuum bekend
Een van One Direction se Twitter-volgelinge het 'n aanlynpetisie begin met die idee om die groep te oorreed om hul eie geur te ontwikkel, volgens 'n nuusbrokkie op Vogue se webwerf. Dit het gewerk, want nou het die vyf lede, Harry Styles, Liam Payne, Louis Tomlinson, Zayn Malik en Niall Horan, die wêreld van parfuum betree met hul geur Our Moment.
Op die parfuum se webblad is daar 'n handgeskrewe nota wat vir aanhangers sê die parfuum is spesiaal vir hulle geskep.
Our Moment bevat 'n kombinasie van vrugtenote soos pienk pomelo en rooibessie, blomnote soos jasmyn en freesia, en swaarder houtnote soos wit patsjoelie en muskus.
Kyk net die oulike kolwyntjies wat die media by die bekendstelling van die parfuum in Londen gekry het. Vogue het dié foto getwiet.
Our Moment word vanaf 25 Augustus vir twee weke eksklusief by die winkel Harrods in Londen verkoop voordat dit in Amerika en die res van Engeland beskikbaar gaan wees. Wonder of ons dit in Suid-Afrika gaan sien?